РАЙОННА ИЗБИРАТЕЛНА КОМИСИЯ 
11 - ЛОВЕЧ

Р Е Ш Е Н И Е 

№ 2
Ловеч, 16 септември 2016 г.

ОТНОСНО:	Адрес на сградата, в която се помещава РИК Ловеч и място за обявяване на решенията за изборите за президент и вицепрезидент на републиката и за национален референдум на 6 ноември 2016 г.

На основание чл. 72, ал. 2 от Изборния кодекс, Районна избирателна комисия Ловеч

Р Е Ш И :

1. Обявява адрес на сградата, в която се помещава РИК Ловеч, както следва: гр. Ловеч, ул. „Търговска” № 43, ет. 4, стая 412.
2. Определя място за обявяване на решенията на РИК Ловеч: гр. Ловеч, ул. „Търговска”№ 43, ет. 4, информационно табло до ст. 412, което следва да бъде оформено по начин, показващ предназначението му, както и в интернет на интернет страницата на РИК Ловеч. Решенията се обявяват незабавно. Срокът за обжалване на решенията започва да тече от датата на обявяването им по определения в настоящото решение начин.
 3. На обявените екземпляри от решенията се отбелязват датата и часът на поставянето им на таблото. Обявените екземпляри от решенията се свалят не по-рано от три дни от поставянето им на таблото, като се отбелязват датата и часът на свалянето. Поставянето и свалянето се удостоверяват с подписите на най-малко двама от членовете на комисията, предложени от различни партии и коалиции. Свалените екземпляри се съхраняват в архива на комисията.
Настоящото решение подлежи на обжалване пред Централната избирателна комисия в срок до три дни от обявяването му.

				ПРЕДСЕДАТЕЛ: 
						/Валентина Недялкова/	
СЕКРЕТАР: 
						/Фатме Моллова/